CELEX: 32012D0297
Language: et
Date: 2012-06-07 00:00:00
Title: 2012/297/EL: Nõukogu otsus, 7. juuni 2012 , seisukoha kohta, mille Euroopa Liit võtab EMP Ühiskomitees seoses EMP lepingu XXI lisa ( „Statistika” ) muutmisega

12.6.2012   
            
            
               ET
            
            
               Euroopa Liidu Teataja
            
            
               L 151/1
            
         NÕUKOGU OTSUS,
   7. juuni 2012,
   seisukoha kohta, mille Euroopa Liit võtab EMP Ühiskomitees seoses EMP lepingu XXI lisa („Statistika”) muutmisega
   (2012/297/EL)
   EUROOPA LIIDU NÕUKOGU,
   võttes arvesse Euroopa Liidu toimimise lepingut, eelkõige selle artikli 338 lõiget 1 koostoimes artikli 218 lõikega 9,
   võttes arvesse nõukogu 28. novembri 1994. aasta määrust (EÜ) nr 2894/94 Euroopa Majanduspiirkonna lepingu rakenduskorra kohta, (1) eriti selle artikli 1 lõiget 3,
   võttes arvesse Euroopa Komisjoni ettepanekut
   ning arvestades järgmist:
   
               (1)
            
            
               Euroopa Majanduspiirkonna lepingu (2) (edaspidi „EMP leping”) XXI lisa sisaldab statistikat käsitlevaid erisätteid ja -korda.
            
         
               (2)
            
            
               EMP lepingusse tuleks inkorporeerida Euroopa Parlamendi ja nõukogu 6. juuli 2011. aasta määrus (EL) nr 692/2011, mis käsitleb Euroopa turismistatistikat (3).
            
         
               (3)
            
            
               Määrusega (EL) nr 692/2011 tunnistati kehtetuks nõukogu 23. novembri 1995. aasta direktiiv 95/57/EÜ turismivaldkonda käsitleva statistilise teabe kogumise kohta, (4) mis on inkorporeeritud EMP lepingu XXI lisasse.
            
         
               (4)
            
            
               EMP lepingu XXI lisa tuleks seetõttu vastavalt muuta.
            
         
               (5)
            
            
               Seisukoht, mille liit EMP Ühiskomitees võtab, peaks põhinema lisatud otsuse eelnõul,
            
         ON VASTU VÕTNUD KÄESOLEVA OTSUSE:
   Artikkel 1
   Seisukoht, mille liit võtab EMP Ühiskomitees seoses EMP lepingu XXI lisa („Statistika”) muutmise ettepanekuga, põhineb käesolevale otsusele lisatud EMP Ühiskomitee otsuse eelnõul.
   Artikkel 2
   Käesolev otsus jõustub selle vastuvõtmise päeval.
   
      Luxembourg, 7. juuni 2012
      
         
            Nõukogu nimel
         
         
            eesistuja
         
         M. BØDSKOV
      
   
   
      (1)  EÜT L 305, 30.11.1994, lk 6.
   
      (2)  EÜT L 1, 3.1.1994, lk 3.
   
      (3)  ELT L 192, 22.7.2011, lk 17.
   
      (4)  EÜT L 291, 6.12.1995, lk 32.
   
      Eelnõu
      EMP ÜHISKOMITEE OTSUS nr …/2012,
      …,
      millega muudetakse EMP lepingu XXI lisa („Statistika”)
      EMP ÜHISKOMITEE,
      võttes arvesse Euroopa Majanduspiirkonna lepingut, mida on muudetud Euroopa Majanduspiirkonna lepingut kohandava protokolliga („EMP leping”), eriti selle artiklit 98,
      ning arvestades järgmist:
      
                  (1)
               
               
                  EMP lepingu XXI lisa on muudetud EMP Ühiskomitee … otsusega nr …/… (1).
               
            
                  (2)
               
               
                  EMP lepingusse tuleks inkorporeerida Euroopa Parlamendi ja nõukogu 6. juuli 2011. aasta määrus (EL) nr 692/2011, mis käsitleb Euroopa turismistatistikat (2).
               
            
                  (3)
               
               
                  Määrusega (EL) nr 692/2011 tunnistati kehtetuks nõukogu 23. novembri 1995. aasta direktiiv 95/57/EÜ turismivaldkonda käsitleva statistilise teabe kogumise kohta, (3) mis on inkorporeeritud EMP lepingu XXI lisasse.
               
            
                  (4)
               
               
                  EMP lepingu XXI lisa tuleks seetõttu vastavalt muuta,
               
            ON VASTU VÕTNUD KÄESOLEVA OTSUSE:
      Artikkel 1
      XXI lisa punkt 7c (nõukogu direktiiv 95/57/EÜ) asendatakse järgmisega:
      
                  „7c.
               
               
                  
                     32011 R 0692: Euroopa Parlamendi ja nõukogu määrus (EL) nr 692/2011, 6. juuli 2011, mis käsitleb Euroopa turismistatistikat ja millega tunnistatakse kehtetuks nõukogu direktiiv 95/57/EÜ (ELT L 192, 22.7.2011, lk 17).
               
            Käesolevas lepingus loetakse selle määruse sätteid järgmises kohanduses:
      Liechtenstein on vabastatud käesoleva määruse II lisas nõutud andmete kogumisest.”
      Artikkel 2
      Määruse (EL) nr 692/2011 islandi- ja norrakeelne tekst, mis avaldatakse Euroopa Liidu Teataja EMP kaasandes, on autentsed.
      Artikkel 3
      Käesolev otsus jõustub […], eeldusel et EMP Ühiskomiteele on edastatud kõik EMP lepingu artikli 103 lõike 1 kohased teated (4).
      Artikkel 4
      Käesolev otsus avaldatakse Euroopa Liidu Teataja EMP osas ja selle EMP kaasandes.
      
         Brüssel,
         
            
               EMP Ühiskomitee nimel
            
            
               eesistuja
            
            
               EMP Ühiskomitee sekretärid
            
         
      
      
         (1)  ELT L …
      
         (2)  ELT L 192, 22.7.2011, lk 17.
      
         (3)  EÜT L 291, 6.12.1995, lk 32.
      
         (4)  [Põhiseadusest tulenevaid nõudeid ei ole nimetatud.] [Põhiseadusest tulenevad nõuded on nimetatud.]